**Pokyny k obnoveniu zahájeniu prevádzky v materskej škole**

Zákonný zástupca (sprevádzajúca osoba) zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom /vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).

**Prevádzka každej triedy je od 7.00hod. do 16.00hod.**

**Ruší sa schádzajúca a rozchádzajúca trieda.**

**Povinnosti zákonného zástupcu (sprevádzajúcej osoby):**

* **Zmerať** doma dieťaťu telesnú teplotu každý deň pred odchodom do MŠ. Vstup do budovy bude umožnený dieťaťu s max. telesnou teplotou do 37,1 C.
* **Dodržiavať** pred budovou MŠ a na školskom dvore 2m odstupy, minimalizovať zhromažďovanie osôb pred materskou školou.
* **Vstupovať** do budovy po odmeraní teploty zamestnancom MŠ a prebratí žetónu, ktorý slúži ako samoregulačný prostriedok na pohyb 2 sprevádzajúcich osôb s deťmi v šatniach detí /ak do triedy chodia súrodenci, počet detí sa zvyšuje o súrodencov v rovnakej skupine/.
* **Vstupovať do budovy len** s prekrytím tváre - rúškom**.**
* **Neprivádzať** do MŠ súrodencov detí, pokiaľ nie sú deti zaradené do MŠ.
* **Dezinfikovať** si pri vstupe do MŠ ruky a odprevadiť svoje dieťa až do šatne. Po celý čas pobytu v MŠ mať rúško.
* **Odovzdať** svoje dieťa výhradne zamestnancovi, ktorý dieťa prevezme až po zmeraní teploty a na základe záveru ranného zdravotného filtra, následne si dieťa pod dozorom pedagogického zamestnanca umyje ruky teplou vodou a antibakteriálnym mydlom pred vstupom do triedy.
* **Predložiť** pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (tlačivo je k dispozícii v materskej škole i zverejnené na webovej stránke MŠ).
* **Podpísať** denne pri odovzdaní dieťaťa do MŠ „Prehlásenie zákonného zástupcu o zdravotnom stave dieťaťa pre materskú školu“.
* **Rešpektovať zákaz** nosenia hračiek a iného materiálu alebo pomôcok z domáceho prostredia do materskej školy.
* **Zdržiavať** sa v šatni maximálne 10minút.
* **Vyzdvihovať** (súrodenec starší ako 10r., osoba žijúca v spoločnej domácnosti, splnomocnená sprevádzajúca osoba) dieťa z triedy od 15-00 – 16-00hod. - pri dodržaní rovnakých podmienok ako ráno pri vstupe – 2m odstupy pred budovou MŠ, vstup len s prekrytou tvárou, povinná dezinfekcia rúk dospelej osoby, vstup do šatne iba s poradovým číslom šatne dieťaťa, max.čas 10min.
* **Bezodkladne** informovať pedagogického zamestnanca a zástupkyňu MŠ v prípade, že u dieťaťa je podozrenie alebo potvrdené ochorenie na COVID – 19. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* **Naplánovať si príchod do MŠ** s dostatočným časovým predstihom , nakoľko vstup do MŠ je v  obmedzenom počte (2 dospelí, 2 deti do každej šatne).
* **Uhradiť** do 10.júna 2020 za mesiac jún pomernú časť príspevku /školné/ a to nasledovne: **za dieťa mladšie ako 3 roky 13,64 eur**

 **za dieťa staršie ako 3 roky 5,45 eur,**

ako i všetky nedoplatky, ktoré rodič má.

* **Rešpektovať**, že zprevádzkových dôvodov (PN zamestnancov MŠ) sa môže celodenná prevádzka zmeniť na poldennú, rodič o tejto skutočnosti bude včas informovaný.
* **Prerušenie prevádzky** vzhľadom k odstávke teplej vody MŠ **v dňoch 17.6. – 18.6.2020.**
* **Zabezpečiť do skrinky** náhradné rúško,  balík hygienických vreckoviek, papierové vyťahovacie obrúsky, ktoré ostanú k dispozícií pre dieťa podľa individ.potreby.
* **Poučiť** sprevádzajúcu osobu o všetkých hygienicko-epidemiologických opatreniach MŠ.